
A „Sportolj 3x1 órát!” kampány hatékonyság elemzése budapesti hallgatók körében

Kulcsszavak: sportmarketing; marketing elemzés
Dolgozatom célja a „Sportolj 3x1 órát!” kampány hatékonyságának, valamint hatásosságának megvizsgálása volt különböző budapesti egyetemek hallgatóinak körében. A vizsgálat kérdőíves adatfelvétellel történt, az eredmények pontosabb megértése érdekében azonban nem csak a kampánnyal kapcsolatos benyomásokat értékeltem, hanem olyan kérdésköröket is körbejártam, amik véleményem szerint szintén hatással lehetnek arra, hogy a kampány üzenete milyen mértékben ért célt az általam vizsgált közönség körében és mennyire tudott hatást kifejteni a sportolási szokásaikra. Így az elemzés részét képezi a kampány marketing fogásainak vizsgálata mellett a megkérdezett hallgatók egészséges életmódról való véleményének és korábbi sportolási szokásainak vizsgálata is, valamint ezen eredmények összehasonlítása a magyarok sportolási szokásait felmérő, nagyobb volumenű kutatások eredményeivel.



